ועדת הפנים והגנת הסביבה, כנסת 20, פרוטוקול מספר 643, 2018-06-11 09:00

יואב קיש: בוקר טוב.

יואב קיש: שלום.

יואב קיש: אני פותח את הישיבה בנושא הצעת חוק מימון מפלגות בעניין רשימת מועמדים משותפת, כפי שפוצל מהצעת חוק המפלגות (תיקון מס' 24), (כ/737).

יואב קיש: אנחנו בשלבי הכנה לקריאה שנייה ושלישית.

לאה פדידה: מי מציע החוק?

יואב קיש: זה כבר של הכנסת.

יואב קיש: זה חוק שעבר קריאה ראשונה ולכן זה כ', חוק כנסת.

יואב קיש: המקורי של דוד אמסלם.

יואב קיש: אנחנו בהשלמה לקריאה שנייה ושלישית.

יואב קיש: אני אעשה סדר.

יואב קיש: ארבל, לדעתי כבר סיימנו הקראה.

יואב קיש: נכון?

ארבל אסטרחן: נכון, והיו עניינים שהתבקשנו לבדוק, לתקן ולהציע נוסחים.

יואב קיש: עניינים שהתבקשנו לבדוק, ואני העליתי הצעה נוספת, הצעת יושב-ראש הוועדה, שבזכותה אני רואה שהחוק הזה פתאום מעורר כל כך הרבה הדים, ואני רואה שיש הרבה חברי כנסת, בעיקר לדעתי מהאופוזיציה שבאים לשוחח על הצעת החוק הזאת.

יואל חסון: הדמוקרטים.

יואב קיש: הדמוקרטים, כן.

יואב קיש: זה יפה.

יואל חסון: היועצת המשפטית, זה לא נושא חדש מה שמציע היושב-ראש?

ארבל אסטרחן: יש לי מה להגיד על זה, אולי אחרי שזה יוצג.

יואל חסון: כי נראה לי שיש פה בעיה קצת עם ההצעה הזאת.

יואב קיש: א.

יואב קיש: אתה יכול להגיד נושא חדש.

ארבל אסטרחן: נושא חדש זו הבעיה הקטנה.

יואל חסון: גם הפרוצדורה היא חשובה.

יואב קיש: למה בעיה קטנה?

ארבל אסטרחן: מבין הבעיות שהעניין הזה מעורר.

יואב קיש: טוב.

יואב קיש: אני חושב שנושא חדש זה כמובן משהו שאפשר לדון בו והוא מאוד חשוב.

יואב קיש: אנחנו נתכנס אם נצטרך אצל חבר הכנסת מיקי זוהר, שיצטרך להחליט בוועדה שלו אם זה נושא חדש, אבל אין שום בעיה לבדוק את זה.

מרב מיכאלי: לפרוטוקול צריך להגיד שלא הוא מחליט לבד.

יואב קיש: אמרתי, שיחליט בוועדה בראשותו.

אחמד טיבי: אדוני היושב-ראש, הערה לסדר.

אחמד טיבי: מילא, לנסות לפרק אותנו, אבל להביא אותנו ב-9:00 בבוקר ברמדאן, זה כבר סדיזם לדעתנו.

יואב קיש: הבנתי.

אחמד טיבי: יש ארוחה מפסקת צום ב-3:30.

יואב קיש: זה עונש בפני עצמו, אתה אומר.

אחמד טיבי: העוינות שלך היא עקבית.

יואב קיש: בגלל זה, אתה אומר, רק אתה פה ואין פה אף אחד אחר – אתה ודב.

אחמד טיבי: דב לא צם.

יואב קיש: אני חייב להודות שאם תשאל את הצוות של הוועדה, הם יגידו לך שזה שדרוג כי דודי היה מתחיל ב-8:00.

לאה פדידה: וחצי.

אחמד טיבי: אני זוכר.

אחמד טיבי: זה נכון.

לאה קריכלי: גם שמונה.

יואב קיש: גם שמונה.

דב חנין: אני יכול להעיד.

יואב קיש: אז לא להתלונן.

יואב קיש: כנראה חברי כנסת, מה שלא תעשה, יתלוננו, אבל בסדר.

יואב קיש: לפני שניכנס לשינוי המרענן שאני הוספתי להצעת החוק, כמה תיקונים יש לנו?

יואב קיש: הרבה?

ארבל אסטרחן: אנחנו צריכים כמה דקות להסביר את העניין הזה.

ארבל אסטרחן: זה מסומן בעקוב אחר שינויים, כל השינויים לעומת הישיבה הקודמת.

ארבל אסטרחן: יש פה כמה דברים טכניים לגמרי.

יואב קיש: כמה זמן זה ייקח?

ארבל אסטרחן: רבע שעה.

יואב קיש: אז אנחנו נעשה את זה בישיבה הבאה.

יואב קיש: תתחילי.

אחמד טיבי: אם יש לך מה לחדש לחברים, אולי תחדש בתחילת הישיבה.

יואב קיש: אני רציתי, אבל פספסת את השיחה כרגע.

יואב קיש: יש לנו זנב של בערך רבע שעה מהסיבוב הקודם.

יואב קיש: ארבל נוסעת השבוע.

יואב קיש: נכון?

ארבל אסטרחן: השבוע זה השבוע האחרון.

יואב קיש: לא אחרון, יהיו עוד הרבה שבועות.

אחמד טיבי: השבוע הכנסת תפסיד.

יואב קיש: קודם כול זו הזדמנות.

יואב קיש: אני בטוח שכל חברי הכנסת מצטרפים לאחל לך בהצלחה.

לאה פדידה: לאן היא נוסעת?

לאה פדידה: אם כבר פתחנו, עד הסוף.

ארבל אסטרחן: ללימודים בארצות הברית, לשנה.

יואב קיש: נבחרה ללימודים בארצות הברית לשנה.

אחמד טיבי: תוכנית מאוד יוקרתית.

קריאות: בהצלחה.

יואב קיש: אז הבקשה שלה זה לסיים את המהלך הזה.

יואב קיש: בבקשה, בואי נעשה את זה רבע שעה, ואז נמשיך.

ארבל אסטרחן: נשתדל.

ארבל אסטרחן: מסומנים לכם כל השינויים לעומת מה שנדון בישיבה הקודמת, אני אוכל לעבור עליהם מהר, תוך הפניית תשומת הלב אם יש דברים שהם מהותיים יותר.

ארבל אסטרחן: אתם מסתכלים על נוסח שהכותרת שלו היא נוסח 2, עם תאריך של היום.

ארבל אסטרחן: בסעיף 1 התווספו שתי הגדרות.

ארבל אסטרחן: זה עניין טכני שנעשה בו שימוש בסעיפים הבאים: הגדרה של ""הסכם מימון שוטף" – הסכם בין מפלגות שהגישו רשימת מועמדים משותפת לעניין המימון החודשי.

ארבל אסטרחן: .."; ויש לנו ""הסכם הוצאות בחירות" – הסכם בין מפלגות שהגישו רשימת מועמדים משותפת לעניין מימון הבחירות.

ארבל אסטרחן: ..".

יואב קיש: אוקיי.

יואב קיש: זה לפתור את הבעיה בין מימון הבחירות למימון השוטף.

ארבל אסטרחן: נכון, וזה מינוח שאחר כך משתמשים בו הרבה פעמים, אז הוספנו לזה הגדרה.

יואב קיש: מעולה.

ארבל אסטרחן: זה בסעיף 1.

ארבל אסטרחן: בסעיף 2 התיקון הוא טכני לגמרי.

ארבל אסטרחן: יש התייחסות לסיעות, אז ההתייחסות פה היא למפלגות כי זה מפלגות שהגישו רשימת מועמדים משותפת – זה המינוח שאנחנו משתמשים בו.

ארבל אסטרחן: זה התיקון בסעיף קטן (ב1) המוצע.

ארבל אסטרחן: גם בסעיף קטן (ב2) המוצע יש תיקון טכני.

ארבל אסטרחן: משתמשים בהגדרה שהוספנו של "מימון שוטף", אז לא צריך לחזור.

יואב קיש: ציינו שהמספר לא יעוגל.

ארבל אסטרחן: נכון.

ארבל אסטרחן: זה בעקבות הערה שנאמרה בישיבה הקודמת, שיכול להיות שיראו את מספר המנדטים לא כמספר עגול אם נעשה הסכם מימון בין המפלגות, אז הוספה ההבהרה הזאת.

יואל חסון: אז מה יצאה בסוף ברירת המחדל?

יואל חסון: ברירת המחדל שהולכים ביחד.

ארבל אסטרחן: ברירת המחדל לא השתנתה - לחוד.

ארבל אסטרחן: והסיעות יכולות להודיע - - -

יואב קיש: אחרת אין טעם.

יואב קיש: דיברנו על זה.

יואב קיש: אני רק אגיד לך מילה כי אתה לא היית בישיבה הקודמת, נדמה לי.

יואב קיש: אם אתה לא עושה שברירת המחדל היא בנפרד, אז בעצם מה ההיגיון?

יואב קיש: הרי סיעות, כשהן הולכות ביחד הן צריכות יהיו להחליט האם הן גם כלכלית הולכות ביחד, כן או לא.

יואב קיש: זה לא הגיוני שעל ההתחלה אתה אומר, אתם הולכים יחד אז זה ביחד הכלכלי, עכשיו רק אם כולכם ביחד – שתיים, שלוש, ארבע, לא משנה – רק אז מפצלים, כי אז אם יש מישהו שרוצה פיצול, למעשה מונעים את זה ממנו, וזו הייתה הסיבה.

ארבל אסטרחן: בעמוד 2 יש לכם סימון בסעיף קטן (ב)(4) – זה אותו דבר, שימוש בהגדרה שהתווספה והערה שהמספר לא יעוגל.

ארבל אסטרחן: זה תיקון לסעיף 4 שעניינו המקדמות.

ארבל אסטרחן: בהמשך אותו עמוד יש התייחסות לסעיפים קטנים שמוסיפים, (ג2) ו-(ג3), אז גם כן.

יואב קיש: באיזה עמוד?

ארבל אסטרחן: בעמוד 2.

ארבל אסטרחן: זה תיקון שהתווסף בישיבה הקודמת, מה שמסומן בסעיף קטן (ג3), לעניין מקדמה שניתנה ולא ניתן לנכות אותה.

ארבל אסטרחן: מה שסוכם זה שכאשר יש רשימת מועמדים משותפת, אחת מהן לא קיבלה מקדמה, לא ניתן לנכות.

יואב קיש: נכון.

יואב קיש: דיברנו על זה.

ארבל אסטרחן: זה ינוכה לפי שיעור חלקן בפועל בסך הכולל של מימון ההוצאות השוטפות של יתר המפלגות.

ארבל אסטרחן: עכשיו עוברים למשהו מהותי יותר, בעמוד 3.

ארבל אסטרחן: פה אתם רואים תיקונים לסעיפים 7 ו-8.

ארבל אסטרחן: אלה דברים שרק נזכרו בישיבה הקודמת והתבקשנו להכין להם נוסח.

ארבל אסטרחן: שוב, אני רוצה להדגיש לחברים החדשים שנמצאים כאן – זה לא הצעה שלי, אני סייעתי לנסח את זה ואני מסבירה את העניין.

ארבל אסטרחן: סעיף 7 הוא סעיף של מה שנקרא תקרת ההוצאות, זה נקרא בחוק הגבלת הוצאות, ופה הציע בישיבה הקודמת יושב-ראש הוועדה הסדר קצת חדש שמאפשר לסיעות גדולות תקרת הוצאות גבוהה יותר.

יואב קיש: זה לא מימון.

יואב קיש: זה תקרת הוצאות.

ארבל אסטרחן: נכון.

יואל חסון: עוד פעם.

יואב קיש: אני אסביר לך.

יואב קיש: אתה מוגבל בחוק לשני דברים.

יואב קיש: אחד, למימון שאתה מקבל בסוף, בהתאם לתוצאות שאתה מביא, ושתיים זה תקרת הוצאות.

יואב קיש: החשבון הקודם של תקרת הוצאות היה ככה – סיעה שהיא עד חמישה מנדטים קטנה, יכולה להשתמש כאילו בתקרת מימון של עשרה מנדטים.

יואב קיש: אם אתה שניים, שלושה, ארבעה, היית יכול לקבל עשרה.

יואב קיש: מעל חמישה ועד נדמה לי עשרה, היית מקבל תקרת הוצאות כפול המנדטים שיש לך, ומעל עשרה, היית מקבל על העשרה הראשונים - - -

ארבל אסטרחן: 11 או יותר.

יואב קיש: 11 או יותר, על העשרה הראשונים היית מקבל כפול, ואז על כל מנדט נוסף היית מקבל רק חצי.

ארבל אסטרחן: פי 1.5.

יואב קיש: פי 1.5.

יואב קיש: זאת אומרת, הייתה פה איזושהי פגיעה בגודל.

יואב קיש: לא יודע למה, לא הבנתי למה זה, שאלתי פה את החברים, אף אחד לא ראה היגיון.

דב חנין: אני יכול להסביר.

יואב קיש: בסדר, אפשר להתווכח על זה.

יואב קיש: קודם כול, בואו נעשה reset, אחרי כן נדבר על זה.

יואל חסון: תקרת ההוצאות, זה אומר למעשה שהמפלגה יכולה להוציא כספים שיש לה - - -

יואב קיש: אם יש לה כסף.

ארבל אסטרחן: כן.

יואב קיש: כן.

יואב קיש: ואז עשינו ככה.

יואב קיש: יואל, מפלגה שהיא עד חמישה מנדטים, לתת לה עד 10 כתקרה נראה לי הגיוני כדי לא לפגוע בקטנה בגלל גודל וכיוצא בזה.

יואב קיש: ברגע שעברנו את החמישה אמרתי שיישאר כפול שתיים, זו תקרת הוצאות – גם ככה לא תמיד מגיעים לזה, אבל פשוט זה היה נראה יותר נכון.

יואב קיש: אפשר להתווכח על זה כמובן.

יואב קיש: תמשיכי.

ארבל אסטרחן: מה שאתם רואים שמוצע בפניכם זה אומר שתימחק הקטגוריה של סיעה שמונה יותר מחמישה ופחות מ-11.

ארבל אסטרחן: סליחה, כל סיעה שיש בה - - -

מוסי רז: יהיה משישה ומעלה, קטגוריה אחת.

ארבל אסטרחן: בדיוק.

ארבל אסטרחן: משישה ומעלה, יהיה פי שניים יחידת מימון לכל חבר כנסת, ותימחק קטגוריית הביניים.

ארבל אסטרחן: יתר התיקונים פה אלה תיקונים טכניים של התאמות.

ארבל אסטרחן: יש הוראה של הגבלת הוצאות גם לגבי רשימת מועמדים משותפת.

ארבל אסטרחן: זה מופיע בהמשך, בסעיף שעוסק בכל העניינים של רשימת מועמדים משותפת.

ארבל אסטרחן: נגיד את זה עכשיו או כשנגיע אליו בהמשך?

יואב קיש: כשנגיע.

ארבל אסטרחן: אוקיי.

ארבל אסטרחן: אז אלה היו תיקונים לסעיף 7 שמופיע אצלכם בעמוד 3.

יואב קיש: עכשיו אנחנו בתיקון לסעיף 8.

ארבל אסטרחן: תיקונים לסעיף 8.

ארבל אסטרחן: סעיף 8 הוא סעיף התרומות.

יואב קיש: זה היה קטע מסובך, שלא הצלחנו – בוועדה היה לנו את העיקרון אבל לא היה לנו את הניסוח.

ארבל אסטרחן: נכון.

ארבל אסטרחן: שוב, כאן מדובר על העניינים הכלליים ואחר כך מה קורה לגבי רשימת מועמדים משותפת, מופיע תכף בהמשך בסעיף שנוגע לרשימת מועמדים משותפת.

ארבל אסטרחן: בסעיף 8 מוצע להבהיר.

ארבל אסטרחן: היום כתוב: לא תקבל סיעה, במישרין או בעקיפין, כל תרומה בסכום או בסכומים העולים על 1,000 שקלים, ואחר כך יש התייחסות לשנת בחירות.

ארבל אסטרחן: 1,000 שקלים זה בשנה רגילה.

ארבל אסטרחן: הדבר הראשון שמוצע להבהיר, לא תקבל סיעה או מפלגה – זה מינוח שמופיע בסעיפים קטנים אחרים באותו סעיף, אבל כאן לא מופיע – ולהוסיף את המילים "למימון הוצאותיה השוטפות".

ארבל אסטרחן: כלומר, ה-1,000 שקלים לשנה שאינם בשנת בחירות, להבהיר שמדובר במימון שהולך למימון ההוצאות השוטפות.

ארבל אסטרחן: ואחר כך, סעיף קטן (ג) מדבר על שנה שמתקיימות בה בחירות בכנסת או בחירות לכלל הרשויות המקומיות – סכום של 2,300 שקלים.

ארבל אסטרחן: מוצע להחליף את הסעיף הזה ולומר כך: לעניין התקופה שמהיום הקובע – היום הקובע זה בערך 100 ימים לפני הבחירות, ועד - - - אני אקדים מילה ואומר שהעניין הזה של שנה קלנדרית יוצר כל פעם בלבול כי יוצא מצב שאם יש בחירות בתחילת שנה, נגיד בפברואר, אז אפשר בדצמבר לקבל 1,000 שקלים ובינואר לקבל 2,300 שקלים, זאת אומרת לא בהכרח השנה הקלנדרית - -

יואב קיש: זה קלנדרי.

ארבל אסטרחן: - - היא מתאימה.

ארבל אסטרחן: בדיוק.

ארבל אסטרחן: ולכן, ההצעה היא כזאת: לעניין התקופה שמהיום הקובע ועד ששה-עשר שבועות - - -

דב חנין: היום הקובע הוא 100 ימים לפני הבחירות.

ארבל אסטרחן: בערך 100 יום או מייד אחרי חוק התפזרות הכנסת.

ארבל אסטרחן: ועד ששה-עשר שבועות לאחר יום הבחירות לכנסת, רשאית סיעה או מפלגה, נוסף לתרומה לפי סעיף קטן (ב) – זאת אומרת, נוסף ל-1,000 שקלים שיכול להיות שהיא קיבלה באותה השנה – לקבל תרומה למימון הוצאות הבחירות לכנסת בסכום שלא יעלה על – פה אני השארתי להחלטת הוועדה האם לאפשר את התוספת הזאת של 2,300 שקלים או 1,300 שקלים.

יעל גרמן: כי זה השלמה.

ארבל אסטרחן: נכון.

ארבל אסטרחן: ושוב, אני מזכירה, זה תרומה, זה לא כספי מדינה.

ארבל אסטרחן: מאת אדם ובני ביתו הסמוכים על שולחנו, ובלבד שהתקיימו כל אלה.

ארבל אסטרחן: מהם התנאים לקבלת התרומה הזאת לבחירות?

ארבל אסטרחן: "הסיעה או המפלגה הגישה רשימת מועמדים בבחירות לכנסת"; זאת אומרת, מפלגה שלא מגישה רשימת מועמדים – אנחנו יודעים שיש מפלגות כאלה, למרות שבעיקרון, מפלגות - - -

יואב קיש: זה סעיף שלא היה קיים בחוק הקודם?

ארבל אסטרחן: לא.

ארבל אסטרחן: הסעיף הזה לא היה קיים באופן הזה.

ארבל אסטרחן: כל מפלגה יכלה לקבל בשנת בחירות תרומה גדולה יותר.

יואב קיש: לא משנה אם היא מתמודדת או לא.

ארבל אסטרחן: נכון.

ארבל אסטרחן: צריך לזכור שמפלגה, כל תכליתה היא התמודדות לכנסת.

ארבל אסטרחן: אז התנאים הם כאלה.

ארבל אסטרחן: קודם כול, הסיעה או המפלגה הגישה רשימת מועמדים.

ארבל אסטרחן: "לא הגישה – תחזיר את התרומה לתורמים או תעבירה לאוצר המדינה, לא יאוחר מ-14 ימים לאחר יום הגשת רשימת המועמדים".

ארבל אסטרחן: כלומר, האפשרות לקבל את התרומה הגדולה יותר נועדה למפלגות שמתמודדות לכנסת.

ארבל אסטרחן: "תרומה שהתקבלה לאחר יום הבחירות לכנסת תשמש לכיסוי חובותיה של המפלגה או הסיעה בשל הבחירות, ואם לא היו חובות, תחזיר את התרומות כאמור..."

יואל חסון: אם היא לא הגישה רשימה.

ארבל אסטרחן: לא.

ארבל אסטרחן: גם אם היא הגישה.

יואב קיש: ומימון הבחירות הספיק לה ולא היו לה חובות.

יואב קיש: למה?

יואב קיש: זה נראה לא הגיוני, קצת קטנוני.

יואב קיש: עכשיו צריך להתעסק בלהחזיר את ההלוואות לאנשים?

יואב קיש: זה סיוט.

מוסי רז: את יודעת מה זה להחזיר?

מוסי רז: הייתי מזכ"ל מפלגה.

ארבל אסטרחן: כתוב שאפשר להחזיר לאוצר המדינה.

מוסי רז: צריך למצוא את האנשים האלה, לא תמיד הם מוכנים לקבל את הכסף.

קריאה: למה להחזיר לאוצר המדינה?

ארבל אסטרחן: אז כתוב: או לאוצר המדינה.

יואל חסון: אני קודם כול חושב באמת שזה סעיף מיותר, ויש לי שאלה.

יואל חסון: היום – ואני רוצה להבין אם את משנה את העניין – היום לדוגמה בבחירות המוניציפליות, סיעות-בת לצורך העניין ששייכות למפלגות בכנסת, ונגיד גייסו את התרומה בזמן הבחירות, 2,300 שקלים, והבחירות הן באוקטובר, בינואר המפלגות המרכזיות יכולות להמשיך לגייס 1,300 שקלים.

ארבל אסטרחן: 1,000.

יואל חסון: לא, כי זה כבר שנת בחירות.

ארבל אסטרחן: כי זה שנת בחירות לכנסת.

יואל חסון: מה שאת מציעה עכשיו משנה את זה?

יואב קיש: לא, זה רק לכנסת.

יואב קיש: אתה דיברת על מוניציפלי.

יואל חסון: המקומיות רלוונטי גם.

לאה פדידה: מוניציפלי בכלל לא מחזירים.

לאה פדידה: זה חוק שונה לגמרי.

מוסי רז: השאלה של יואל היא ממש לעניין.

מוסי רז: הוא צודק במה שהוא שואל.

יואל חסון: כשיש בחירות מוניציפליות, מפלגות כמו הליכוד, כמו כל אחת אחרת, מריצות מפלגות בת מקומיות.

ארבל אסטרחן: נכון.

ארבל אסטרחן: יכולות לגייס 2,300.

יואל חסון: יכולות לגייס 2,300 שקלים לטובת המקומיות.

יואל חסון: נגמרו המקומיות.

יואל חסון: גלשנו לשנת 2019, זה כבר שנת בחירות.

ארבל אסטרחן: נכון.

ארבל אסטרחן: אפשר שוב לגייס 2,300.

יואל חסון: אפשר עדיין שוב לגייס 2,300 שקלים, מפלגת האם.

יואל חסון: נכון?

ארבל אסטרחן: נכון.

יואל חסון: האם שינית את זה באיזושהי צורה?

ארבל אסטרחן: כן.

ארבל אסטרחן: כי פה אפשר לגייס 1,000 - -

מוסי רז: רק 101 יום לפני הבחירות.

ארבל אסטרחן: - - ואחרי היום הקובע אפשר לגייס לטובת הבחירות עוד 1,000 או 2,300.

יואל חסון: ואני מתנגד לזה.

יואל חסון: אני לחלוטין מתנגד לזה.

יואל חסון: אז אני מתנגד לתיקון.

יואב קיש: אני לא מבין למה באמת הלכנו לזה.

ארבל אסטרחן: כי הדבר הזה קשור גם להצעה - - -

יואב קיש: לא.

יואב קיש: על כל הדברים האלה לא דיברנו.

ארבל אסטרחן: לא, זה קשור גם להצעה אחרת.

מוסי רז: אם יודעים שבנובמבר יש בחירות, למה אי אפשר לקבל תרומה במאי?

יואל חסון: למה למנוע מאיתנו לגייס?

יואל חסון: תראו, גם ככה התרומות של מפלגות - -

יואב קיש: הן נמוכות מאוד.

יואל חסון: - - הן נמוכות מאוד והן לא רלוונטיות.

יואל חסון: הרי כשהיה כאן חוק פריימריז היה אפשר לגייס לחבר כנסת 10,000 שקלים, ופה למפלגה מגבילים 1,300 ואחר כך 2,300.

יואל חסון: זה מגוחך.

יואל חסון: אז אני אומר, לדעתי צריך לדבר גם על סכומי התרומות, אדוני היושב-ראש, צריך לדבר על זה.

יואל חסון: אם כבר מתעסקים בזה, צריך לפתוח גם את הסוגיה הזאת ולהבין מה הייתה כוונת המחוקק או מי שהציע.

יואב קיש: אני אגיד לך, כוונת המחוקק הייתה שהמפלגות יסתמכו על מימון בחירות של - - -

יואל חסון: אז אין תרומות בכלל, אז תבטלו את התרומות, אל תעשו את זה מגוחך.

יואל חסון: אז תבטלו את התרומות לחלוטין.

יואב קיש: יכול להיות, יואל.

יעל גרמן: אני לא חושבת שצריך לבטל את התרומות אבל כן צריך 2,300, ולכן אם קיבלנו 1,000 זה צריך להיות השלמה של 1,300 ולא 2,300 כי אז זה יוצא 3,300.

יעל גרמן: זה להערכתי, ואז אפשר לאזן את זה ובאמת כן לקבל בשנה הקלנדרית החדשה.

יואב קיש: אני לא מבין את ההחזרה.

יואב קיש: ההחזרה נראית לי אבסורד.

לאה פדידה: את ההחזרה צריך לבטל.

יואב קיש: זה התעסקות מיותרת בכספים מיותרים.

יואב קיש: כמה כספים כבר בתרומות יש לעומת המימון, באחוזים?

יואב קיש: כמה המימון לעומת התרומות?

מוסי רז: כלום.

מוסי רז: כלום.

יצחק בקר: די מעט.

יואב קיש: זה זניח.

יצחק בקר: לכן אנחנו לא התנגדנו לזה שזה יהיה בתוספת - - -

יואב קיש: אז עזבי, תמחקי את ההחזר.

יואב קיש: לא יהיה החזר.

ארבל אסטרחן: אוקיי.

יואב קיש: תמחקי את הסעיף של ההחזר.

יואב קיש: מה שתרמו – תרמו.

יואב קיש: נתחיל להתקשקש עם זה עכשיו?

יואב קיש: באמת.

יעל גרמן: אבל בוא נקבע לגבי - - -

יואב קיש: רגע.

יואב קיש: קודם כול, את ההחזר תמחקי.

יואב קיש: סעיף (2)(ב) מבוטל.

ארבל אסטרחן: רק צריך להבין שההחזר יכול להיות מאוצר המדינה, זאת אומרת ההתעסקות היא לא - - -

יואב קיש: לא משנה.

יואב קיש: לא רוצים.

יואב קיש: (ב) מבוטל.

מוסי רז: מי יתרום למפלגה אם הוא יודע שזה יגיע לאוצר המדינה?

לאה פדידה: מפלגה שבסוף לא מגיעה לכנסת - - -

יואב קיש: לא, זה אסור לה.

יואב קיש: (א) בסדר.

יואב קיש: (ב) לא הגיוני.

יצחק בקר: רק שנבהיר את ההיגיון, שזה לא נטול היגיון, כי הרי עד עכשיו היה אפשר לתרום, בעצם בעיקר הסיבה הייתה לתת תרומה לצורך בחירות.

יצחק בקר: אז אחרי הבחירות אין סיבה, אלא אם כן נכנסו לגירעון, ולכן הוסף העניין הזה של ה-16 שבועות אחרי.

יצחק בקר: זה ההיגיון.

יואב קיש: אני אומר, הסיבה היא שזה להתעסק בשוליים של השוליים.

יואל חסון: יש כאן טעות בהגדרה.

יואב קיש: אני רוצה להמשיך, אני לא רוצה להתעכב פה.

יואל חסון: אבל אני רוצה להגיד, תסתכלו גם מה קורה בעולם.

יואל חסון: מישהו אמר כאן אמירה שמפלגות לא רלוונטיות אם הן לא מתמודדות בבחירות.

יואל חסון: זה עיוות.

ארבל אסטרחן: לא אמרתי לא רלוונטיות.

ארבל אסטרחן: תכליתה של מפלגה היא התמודדות בבחירות.

יואל חסון: תכליתה, אבל היא יכולה גם להחליט שהיא לא מתמודדת בבחירות האלה והיא רוצה להתמודד בבחירות הבאות, היא יכולה.

יואל חסון: מפלגות הן אורגן פעילות פוליטי - -

אחמד טיבי: נכון.

יואל חסון: - - שצריך לאפשר אותו כמשהו דמוקרטי.

יואל חסון: אם את באה ומשייכת את המפלגה תמיד בהכרח לזה שהיא חייבת להתמודד בכל מערכת בחירות - - -

יואב קיש: לא חייבת.

ארבל אסטרחן: אבל יש לנו גם עשרות מפלגות שקיימות ושהן - - -

יואל חסון: לא, אבל את משפיעה עליה כספית.

יואב קיש: הן לא יכולות לגייס כסף לבחירות.

יואל חסון: אבל למה?

יואל חסון: אם נגיד מפלגה מחליטה - - -

יואב קיש: אני אגיד לך למה.

יואב קיש: אני שואל אותך שאלה, תסביר לי.

יואב קיש: יש לך מפלגת מדף נגיד שהייתה של - -

לאה פדידה: אגודה או עמותה.

יואב קיש: - - רפי איתן או לא יודע, איזה מפלגת מדף.

יואב קיש: אתה חושב שבשנת בחירות שהיא לא מתמודדת, היא יכולה לגייס כספים לבחירות?

יצחק בקר: יכולה לגייס לשוטף אבל לא לבחירות.

יואל חסון: חברים, קודם כול, אדם שתורם, הוא יודע למה הוא תורם, השקיפות צריכה להיות ברורה בעניין ובזה אני מסכים שהוא תורם למפלגה שנגיד אומרת, אני לא אתמודד בבחירות הקרובות, אבל אני כן רוצה להיערך לבחירות אחר כך.

יואל חסון: ולכן, להגיד – מפלגה, אם לא הגשת רשימה, נועלים אותך מכל הכיוונים, זה אנטי דמוקרטי.

יואל חסון: זה אנטי דמוקרטי כי מפלגה היא אורגן שרוצה להתקיים ויכול להתקיים ויכול להחליט להתמודד או לא להתמודד.

יואב קיש: הוא יכול לקבל לשוטף אבל לא תרומה לבחירות שהוא לא הולך להתמודד בהן.

יצחק בקר: לשוטף כן.

יואל חסון: מה זה השוטף?

ארבל אסטרחן: 1,000 שקל - - -

יואל חסון: ה-1,300 שקלים האלה?

ארבל אסטרחן: 1,000.

קריאות: - - -

יואב קיש: בקצרה, דב, אני לא רוצה להתחיל פה דיון.

דב חנין: תודה.

דב חנין: השאלה שאנחנו צריכים לשאול את עצמנו היא השאלה של המטרה, מה המטרה של כל המערכת הזאת.

דב חנין: אני רואה שתי מטרות.

דב חנין: מצד אחד, אנחנו לא מעוניינים שהמערכת הפוליטית, ייכנס אליה כסף גדול וישבש אותה, ולכן יש הגבלות על סכומים ואני תומך בהגבלות.

דב חנין: אגב, אני תומך גם בהצעה של יעל על ה-1,300 כהשלמה.

דב חנין: מצד שני, יש לנו אינטרס כללי כן לעודד.

יואב קיש: לערב את הציבור?

דב חנין: לעודד מעורבות של ציבור, לעודד מפלגות.

דב חנין: מפלגות זה דבר טוב.

דב חנין: אני לגמרי תומך בהצעה של יואל.

דב חנין: מפלגה שוקלת אם להתמודד לבחירות ומגייסת כסף.

דב חנין: זה דבר טוב.

דב חנין: היא החליטה בסוף לא להתמודד לבחירות, מתוך שיקוליה.

דב חנין: אז מה, עכשיו היא תצטרך להחזיר את הכסף הזה?

דב חנין: לא.

יעל גרמן: בסדר, הורדנו את ההחזר.

דב חנין: זה כסף שהתקבל כחלק משנת הבחירות.

דב חנין: החליטה לא להתמודד.

יואב קיש: טוב.

יואב קיש: הנושא הזה לא סגור.

יואב קיש: תמשיכי, אנחנו נחזור לזה.

יואב קיש: זה לא סעיף שיש עליו הסכמה.

יואל חסון: אני גם רוצה לדבר על הסכומים.

יואב קיש: בסדר, אוקיי.

יואל חסון: אני רוצה להגיד מילה על זה, זה חשוב.

יואל חסון: כי מה גם אומרים?

יואל חסון: תראה איזה דברים מעוותים יש כאן.

יואל חסון: אומרים לך לדוגמה בבחירות המוניציפליות, אם אתה עושה רשימה שהיא לא קשורה למפלגת אם, אתה יכול לגייס 5,000 שקלים בתקופת בחירות, אבל אם אתה קשור למפלגת אם, זאת אומרת אם יש קשר למפלגה שיש לה סיעה בכנסת, נעניש אותך, אתה יכול לגייס תרומות מהציבור רק 2,300 שקלים.

איל זנדברג: יש יתרונות אחרים.

יואל חסון: מה התוצאה של הדבר הזה?

יואל חסון: התוצאה זה יותר מעורבות של בעלי הון ושל אנשים, ומעודדים אותך להקים מפלגות מחוץ למפלגות האם, ואנשים בעלי הון ואנשים שלא תמיד בדרך המקובלת תורמים - - -

יואב קיש: בקיצור, פוגעים במפלגות.

איל זנדברג: זה לא המצב המשפטי.

איל זנדברג: המצב המשפטי הוא שיש יתרון גדול למפלגות האם בהרבה מאוד היבטים, וזה הנתיב אולי היחיד שהמחוקק ניסה לאזן את העיקרון הזה.

יואל חסון: אני מבין את היתרון, אבל אתה יוצר חיסרון במקום אחר.

יואל חסון: מה החיסרון?

איל זנדברג: לא אמרתי שזה טוב או רע.

איל זנדברג: אני רק אומר, הסתכלת על הנתיב הקטן.

יואל חסון: אתה תמיד לא אומר מה טוב ומה רע.

יואב קיש: יואל, אנחנו לא נסגור את זה עכשיו.

יואל חסון: אני רק אומר, כשאתה שולח סיעה מקומית, אתה אומר – את נענשת אם את הולכת להיות חלק ממפלגה, אז אתה שולח אותה לעשות סיעה עצמאית ואז אתה אומר 5,000 שקלים.

יואל חסון: מה קורה?

יואל חסון: קודם כול, לא מבין למה, אבל מצד שני, אתה גורם לאנשים להיות יותר מושפעים מכסף חיצוני, מקבלנים.

קריאה: מאזרחים.

יואל חסון: לא אזרחים.

יואל חסון: זה בעלי עניין ואינטרסנטים.

יואב קיש: יואל, תודה.

יואב קיש: אנחנו ממשיכים.

יואב קיש: הסעיף הזה לא סגור.

ארבל אסטרחן: אני אומרת שההבחנה בין התרומות לבחירות לשוטף רלוונטית אחר כך לרשימות המשותפות, תכף נגיע לסעיף.

ארבל אסטרחן: פסקה (2) בעמוד 4.

יואב קיש: גור, אתה לומד את הבעיות?

יואב קיש: כי אנחנו נמשיך איתך.

ארבל אסטרחן: הרעיון היה לעשות פה התאמה, כמו גם היום, שנת בחירות.

יואל חסון: על עיזה סעיף את מדברת?

ארבל אסטרחן: פסקה (2) בעמוד 4.

ארבל אסטרחן: מוצע שהתוספת הזאת של ה-1,300 או 2,300 תחול גם מהיום הקובע לבחירות לרשויות המקומיות וגם מהיום הקובע לבחירות לכנסת.

יואב קיש: כל זה עידון מחדש בישיבה הבאה.

יואב קיש: תמשיכי.

ארבל אסטרחן: אוקיי.

ארבל אסטרחן: ואז פסקה (3) נועדה לומר מה קורה אם יש חפיפה, אם רוצים לעשות את הסכום הכפול.

מוסי רז: אבל שוב, תסבירי לי את ההיגיון.

מוסי רז: הבחירות קבועות ל-5 בנובמבר 2019, היום הקובע זה נגיד 5 באוגוסט 2019.

ארבל אסטרחן: מאותו יום אפשר לגייס.

מוסי רז: הבנתי.

מוסי רז: אז מה ההיגיון שב-4 באוגוסט 2019 עדיין אסור לגייס תרומות?

ארבל אסטרחן: אפשר לגייס 1,000.

מוסי רז: זה הבנתי, אבל מה ההיגיון שאסור לגייס 2,300 כמו שהיה נהוג עד כה?

מוסי רז: למה צריך הכול לזרוק לרגע האחרון?

מוסי רז: הרי יודעים שיש בחירות.

מוסי רז: מילא, אם היית אומר, בחירות שהוקדמו.

מוסי רז: הרי יודעים שישנן בחירות, יודעים שזו שנת בחירות.

מוסי רז: למה לא לתת למפלגות להיערך לזה?

ארבל אסטרחן: הרעיון היה לעשות הבחנה בין התרומות שניתנות לשוטף לתרומות שניתנות לבחירות, אלה גם שני חשבונות נפרדים וזה גם רלוונטי לנו להמשך, להתייחסות לרשימת מועמדים משותפת.

יואב קיש: אתה מעלה שאלה טובה, אנחנו נדון בה בישיבה הבאה.

יואב קיש: תמשיכי.

יואל חסון: כל הסיפור הזה שכאילו - - -

יואב קיש: יואל, נדבר על זה בישיבה הבאה.

יואב קיש: בסדר.

יואב קיש: תמשיכי.

ארבל אסטרחן: רק תשימו לב, יש כאן תוספת.

ארבל אסטרחן: אנחנו בסעיף 6 בעמוד 4, תיקון לסעיף 12.

ארבל אסטרחן: התיקון בפסקה (2) הוא תיקון טכני, סיעות נפרדות.

ארבל אסטרחן: בעמוד 5, בפסקה (1) שמוצע להוסיף, יש שוב שימוש במונח "הסכם מימון שוטף", ההגדרה שהתווספה, והגדרה למפלגות ולא סיעות.

ארבל אסטרחן: כנ"ל בסעיף קטן (ב) – הסכם מימון שוטף.

ארבל אסטרחן: עמוד 6, סעיף 13ב המוצע, הוא בא להסדיר את כל העניינים שנוגעים לרשימת מועמדים משותפת, שזה הלב של ההצעה הזאת.

ארבל אסטרחן: סעיף קטן (ד) המוצע מדבר על תרומות, הוא השלמה לסעיף 8 שדיברנו עליו לפני רגע, שמדבר על כל הסיעות.

יואב קיש: שנצטרך להמשיך לדבר עליו.

ארבל אסטרחן: הוא מדבר על מה קורה אם יש רשימת מועמדים משותפת.

ארבל אסטרחן: ומה שמוצע כאן: כלומר, בשוטף כל אחת מהן יכולה לקבל תרומה בנפרד.

ארבל אסטרחן: לפי הסעיף שמדבר על 2,300, או אם כולן סיעות חדשות שלא מיוצגות בכנסת, אפשר לקבל תקרה גבוהה יותר, יראו אותן כסיעה אחת.

ארבל אסטרחן: זאת אומרת, התקרה שלהן תהיה אחת ולא לכל אחת מהסיעות הנפרדות.

יואל חסון: עוד פעם.

יואל חסון: תסבירי את זה בשפת העם.

ארבל אסטרחן: רשימת מועמדים משותפת, בשוטף רואים אותן בנפרד, הן יכולות לקבל תרומות בנפרד, בבחירות רואים אותן כאחת.

ארבל אסטרחן: זאת אומרת, אין להן תקרת תרומות לכל אחת בנפרד, אלא כאחת, כי הרעיון הובע כאן בישיבה הקודמת, לא לתת יתרון לרשימה כזאת מבחינת האפשרות לקבל תרומות בנפרד.

ארבל אסטרחן: אותו דבר, אם הן קיבלו תרומות לפי מה שתיארתי כעת מהיום הקובע עד יום הגשת רשימת המועמדים - - -

יואב קיש: בסדר.

יואב קיש: אנחנו כבר נדון על זה.

יואב קיש: אוקיי.

גור בליי: אבל זה רלוונטי.

גור בליי: פה יש גם את עניין הלהחזיר, צריך לשים לב כי פה זה עוד יותר מתחדד.

גור בליי: הרי יכול להיות שהן יחליטו על האיחוד קרוב יחסית לבחירות - -

מוסי רז: ואז יש היגיון, בניגוד לסעיף הקודם שלא היה היגיון.

גור בליי: - - ואז מה שהן אספו שחורג מהתקרה כאילו למפלגה אחת – נגיד הן אספו כל אחת 2,300 – אז הן צריכות להחזיר בשביל לרדת לאותו רף כמו מפלגה אחת.

מוסי רז: אפשר להחזיר גם לתורם וגם - - -

ארבל אסטרחן: גם לאוצר המדינה.

דב חנין: פה יש היגיון כי זה הולך לכיוון עקרונות של שוויון.

יואב קיש: נכון.

יואב קיש: אפשר להחזיר לאוצר המדינה.

יואב קיש: בסדר.

ארבל אסטרחן: בדומה, מה שדובר קודם על תקרת ההוצאות, גם כאן יש הצעה מוסדרת לעניין רשימת מועמדים משותפת, זה מופיע אצלכם בעמוד 7, סעיף קטן (ה).

ארבל אסטרחן: אם הן ניהלו את החשבון בנפרד, איך תחולק ביניהן תקרת ההוצאות?

ארבל אסטרחן: לפי יחס מספר חברי הכנסת שנמנים עם כל אחת מהן ביום הקובע.

ארבל אסטרחן: דובר כאן בישיבה הקודמת שמבקר המדינה מחשב את תקרת ההוצאות בנפרד למפלגות שהגישו רשימת מועמדים משותפת.

ארבל אסטרחן: אין היום הסדרה בחוק לעניין הזה, וכאן מוצע להגיד, עוד פעם בשם אותו עיקרון שוויון, כמו שהם לא יקבלו תרומות כפולות, גם תקרת ההוצאות שלהם לא תהיה כפולה.

יואב קיש: טוב.

ארבל אסטרחן: אם נערך הסכם מימון שוטף ביניהן, יראו את מספר חברי הכנסת שנמנים עם כל אחת מהסיעות ביום הקובע כאילו הוא המספר לפי שיעור המימון החודשי בהתאם להסכם, והמספר לא יעוגל.

ארבל אסטרחן: זה ביטוי שחוזר כמה פעמים לאורך הצעת החוק, שמאפשר להן לעשות הסכמים ביניהן.

ארבל אסטרחן: זה היה סעיף 13ב.

ארבל אסטרחן: בעמוד 8, סעיף 13ב1 מדבר על הסכם מימון בין מפלגות שהגישו רשימת מועמדים משותפת.

ארבל אסטרחן: פה מוצע להבהיר.

ארבל אסטרחן: מגישים רשימת מועמדים משותפת, כל המפלגות חייבות להשתתף בהוצאות הבחירות.

ארבל אסטרחן: לא יכול להיות מצב שאחת המפלגות אומרת למפלגה אחרת באותה רשימה משותפת – את לא צריכה להוציא בכלל כסף, אנחנו נוציא את כל הכסף.

ארבל אסטרחן: כולן צריכות להשתתף.

יואל חסון: הרי הייתה פה איזו הצעת חוק שהגיעה, ופתאום מישהו ישב והרחיב פה עוד הרחבות ועוד - - -

יואב קיש: פעם הבאה תבוא לישיבות, יואל, ואל תתבכיין על 9:00 בבוקר.

יואל חסון: הייתי בישיבה.

יואל חסון: למה אתה אומר שלא הייתי?

אחמד טיבי: זה אני.

ארבל אסטרחן: כבר היום, מבקר המדינה דורש ממפלגות שרצות ביחד לעשות הסכם מימון.

ארבל אסטרחן: כבר היום לפי הנחיות המבקר מופיע מה שכתוב היום ב-(ב).

יעל גרמן: אם אני עשיתי הסכם, ובהסכם הזה באמת אחת המפלגות – יכול להיות שהיא יותר עשירה ואולי מאוד מעוניינת דווקא במפלגה ענייה ושרק עכשיו נכנסה – למה אסור לה?

ארבל אסטרחן: שנותנת לה מקדמה.

יעל גרמן: למה אסור לה לעשות הסכם שבו היא אומרת בצורה גלויה וברורה, ושיאשר באמת מבקר המדינה, אני מוכנה לממן יותר?

יואל חסון: נכון.

יואל חסון: למה לא?

ארבל אסטרחן: אם החוק מתיר את זה, אין מה לאשר.

ארבל אסטרחן: השאלה אם זה משהו שהוא אפשרי או לא אפשרי.

ארבל אסטרחן: הרעיון – וזה הגיע אם אני לא טועה מאנשי מבקר המדינה, יתקן אותי איציק אם זה לא נכון – שאם יש מפלגה שמתלבטת אם לרוץ לבחירות כי ברור שנגיד סיכוייה קטנים, לוקחת מפלגה אחרת ואומרת לה: אתם תמוקמו במקום 100 ברשימה, תנו לנו את המקדמה שלכם, אתם לא תצטרכו להוציא בכלל כסף, לעשות כל מיני הסכמים שיכולים להיות בעייתיים.

יעל גרמן: אני נותנת דוגמה אחרת.

יעל גרמן: יש מפלגת ירוקים, נאמר איזושהי מפלגה – לא יודעת איך קוראים לה, יש הווה, יש עתיד – רוצה לשייך את הירוקים.

יעל גרמן: לירוקים אין כסף, ויש עתיד מוכנה לממן את הירוקים.

יעל גרמן: מה רע בזה?

לאה פדידה: אם זה מוצהר ושקוף.

מוסי רז: היא מדברת על מקרה הפוך.

יעל גרמן: בסדר, אבל אני מסתכלת על המקרה הזה.

יעל גרמן: הרי את לא יכולה לעשות לפי מקרה - - -

יעקב אשר: יש משהו שאנחנו לא יודעים, שמתרקם?

יעל גרמן: אני לא אגלה לך.

יעל גרמן: אשאיר אותך במתח.

יואב קיש: טוב, אנחנו חייבים לסיים את זה.

יואב קיש: אנחנו נשאיר את הסעיף הזה לדיון בישיבה הבאה.

יואב קיש: תמשיכי.

ארבל אסטרחן: אוקיי.

מוסי רז: כל הסעיפים.

יואב קיש: אלה דברים שאנחנו עוד לא הספקנו לגעת לעניין.

ארבל אסטרחן: בסעיף קטן (ג) מדובר כך.

ארבל אסטרחן: ואז יש כאן שתי חלופות.

יואב קיש: כל זה לדיון בישיבה הבאה.

יואב קיש: תמשיכי, אנחנו לא מסכימים עם הניסוח.

יעל גרמן: אין בזה היגיון.

ארבל אסטרחן: להציג את הסעיף הזה?

יואב קיש: אם זה הכול סביב זה שאין על כך הסכמה, אין מה להציג את זה.

יואב קיש: תמשיכי.

ארבל אסטרחן: בסדר.

ארבל אסטרחן: אז 13ב מדבר על הדבר הזה, על ההסכם בין המפלגות.

ארבל אסטרחן: הסעיף הזה לא הושלם.

ארבל אסטרחן: עמוד 9.

ארבל אסטרחן: בישיבה הקודמת סוכם שהסעיף שנוגע להלוואה או ערבויות בין מפלגות שהגישו רשימת מועמדים משותפת – ירד, אז הוא מחוק כאן בעמוד 9 בפניכם.

יואב קיש: למה הוא ירד?

יואב קיש: זה היה קיים בהצעה המקורית?

ארבל אסטרחן: לא הייתה הצעה מקורית כל כך.

יואב קיש: לא.

יואב קיש: בקריאה הראשונה.

ארבל אסטרחן: לא, זה לא היה בקריאה הראשונה.

יואב קיש: אוקיי.

יואב קיש: תמשיכי.

ארבל אסטרחן: בעמוד 10, תיקון לסעיף 14.

ארבל אסטרחן: זה מתחיל בעמוד 9, התיקון הוא לסעיף 14 לחוק מימון מפלגות.

ארבל אסטרחן: סעיף 14 הוא הסעיף שמדבר על באי כוח הסיעות הנפרדות.

ארבל אסטרחן: סעיף (ו) הוא הסעיף שמודגש בצבע.

ארבל אסטרחן: היום יש הוראה בחוק הכנסת שבסיעה שבה חלוקים חבריה מי מייצג את הסיעה, רואים את הרוב כמי שמייצג, ואם יש חלקים שווים, החלק שבו נמצא מספר אחד ברשימה.

ארבל אסטרחן: זו הוראה כללית שמשתמשים בה לכל עניין שבו יש מחלוקת מי מייצג את הסיעה.

ארבל אסטרחן: מוצע להחיל את אותו דבר גם על סיעות נפרדות.

יואב קיש: טוב.

יואב קיש: הגיוני.

יואב קיש: הלאה.

ארבל אסטרחן: כן.

ארבל אסטרחן: אין פה איזה חידוש גדול.

ארבל אסטרחן: עמוד 11 מתקן את חוק הרשויות המקומיות (בחירות).

ארבל אסטרחן: בסעיף 36 שבו יש הפניה.

יואב קיש: זה גם חדש.

יואב קיש: אנחנו נדבר על זה בישיבה הבאה.

יואל חסון: מה זה כל הדברים החדשים האלה?

יואב קיש: לא יודע.

יואב קיש: יש - - -

יואל חסון: מעניין אותי לדעת מי יזם את כל הדברים החדשים האלה.

יואב קיש: לא, זה היה בדיון הקודם.

יואב קיש: בואו נעשה ככה.

יואב קיש: התיקון לחוק הרשויות המקומיות, לא דיברנו עליו, זה משהו שנובע כנראה - - -

ארבל אסטרחן: נכון.

ארבל אסטרחן: האמת שהוא משהו ממש קטן.

יואב קיש: קטן, אז בבקשה.

יואב קיש: כי פשוט אמרת לי עכשיו חצי שנה לבחירות, חוק הרשויות.

ארבל אסטרחן: לא, זה לא משהו.

ארבל אסטרחן: ממש לא.

ארבל אסטרחן: היום, בחוק הרשויות המקומיות (בחירות) כתוב שאם יש סיעה בכנסת שהיא לא מורכבת מכמה מפלגות, כמו הליכוד, אז כתוב שמות הסיעות של הכנסת והשמות של באי הכוח לעניין חוק הרשויות המקומיות יהיו כפי שנקבעו לעניין חוק הבחירות לכנסת.

ארבל אסטרחן: מי שהוא בא כוח הליכוד, והשם שלו.

יואב קיש: אותו אחד.

ארבל אסטרחן: נכון.

ארבל אסטרחן: אבל לעניין מפלגות נפרדות, כתוב: מפלגה תקבע את בא כוחה – זאת אומרת, מפלגה שהיא נפרדת, שהיא בתוך קבוצה – תקבע את בא כוחה ואת ממלא מקומו.

ארבל אסטרחן: לא צריך את זה יותר כי עכשיו בתיקון שעשינו אמרנו שכל סיעה נפרדת, יהיה לה בא כוח וממלא מקום, לכן אפשר להפנות לחוק מימון מפלגות.

ארבל אסטרחן: הם יהיו בא הכוח וממלא המקום גם לעניין חוק הרשויות המקומיות, כמו סיעות גדולות.

יואב קיש: זאת אומרת, זה טכני בעיקרו.

ארבל אסטרחן: נכון.

יואב קיש: זה לזהות את האנשים האלה שיהיו גם פה וגם פה.

יעקב אשר: לא.

יעקב אשר: בגלל שהקדמת אותם עכשיו, הם כבר מוכרים.

ארבל אסטרחן: לכן, מה שמופיע בפסקה (1) זה עניין טכני לגמרי.

יואל חסון: איך מסבכים פה את הכול.

ארבל אסטרחן: השמות של בא כוחה וממלא מקומו יהיו כפי שנקבעו בסעיף 14 לחוק מימון מפלגות.

יואב קיש: חבר הכנסת יעקב אשר, אתה רואה, את זה היה אפשר לעשות גם בחוק שלך שהוא גם בתיקון חוק הרשויות המקומיות.

יעקב אשר: נכון.

דין ליבנה: ארבל, צריך שהסעיף הזה יתחיל בעתיד כי עד שיפרסמו את הדברים יכול להיות שכבר יהיו - - -

יואב קיש: בסדר.

יואב קיש: אוקיי.

יואב קיש: כבר יותר מדי זמן, ארבל.

יואב קיש: אמרת לי רבע שעה.

יואב קיש: תודה.

ארבל אסטרחן: אני רק גומרת את הסעיף הזה.

ארבל אסטרחן: היום כתוב שהמפלגה תודיע על קביעותיה, על באי הכוח ועל אותיות - על האותיות אנחנו לא נוגעים – היא תודיע על כך ליושב-ראש הכנסת באיזשהו מועד, ויושב-ראש הכנסת יודיע על כך לשר הפנים אם מצא שהסיעה מסרה הודעה לפי סעיף 12 לחוק המימון.

ארבל אסטרחן: אנחנו משאירים את ההודעה הזאת ליושב-ראש הכנסת.

ארבל אסטרחן: יושב-ראש הכנסת יודיע לשר הפנים אבל הוא לא צריך לבדוק אם הסיעה מסרה הודעה לפי סעיף 12 כי אין יותר הודעה.

ארבל אסטרחן: אנחנו יודעים היום מיהן הסיעות הנפרדות כי ההגשה מסודרת לפי התיקון לחוק.

ארבל אסטרחן: ומוצע סעיף תחילה לעניין התרומות.

יואב קיש: אז הוא אמר על תחילה.

ארבל אסטרחן: שלא גמרנו את עניין התחילה.

יואב קיש: תודה רבה.

יואב קיש: אני רוצה לומר כך.

יואב קיש: קודם כול, כמובן שכנראה, אני רואה, יש לנו עוד ישיבה.

יואב קיש: לא נספיק היום, אבל חשוב לי להעלות את הנושא שהעליתי ולשמוע באמת גם את חברי הכנסת.

יואב קיש: אני אומר בצורה הכי ברורה.

יואב קיש: אני חושב שתופעת ריבוי מפלגות שרצות תחת מפלגת סל אחת, לתפיסתי זה נזק לדמוקרטיה, ואני אסביר למה.

מוסי רז: אתה יודע שהליכוד כך הוקם ב-73'.

יואב קיש: יפה.

יואב קיש: אין בעיה, אבל היום איך הליכוד?

יואב קיש: נשארנו?

יואב קיש: נשארנו?

מוסי רז: אתה יודע מה, בעצם עכשיו השתכנעתי.

מוסי רז: זה נזק לדמוקרטיה.

יואב קיש: חבר הכנסת מוסי רז, אני מבקש לא להפריע, אני רק התחלתי לדבר.

יואב קיש: אני לא אגזול הרבה זמן, ברור לי שהזמן קצר ושכולם רוצים להתייחס לעניין.

טלב אבו עראר: ריבוי מפלגות במפלגה הערבית זה בעיה.

יואב קיש: אני אגיד את זה בצורה הכי ברורה.

יואב קיש: אם יש מפלגות שרוצות לרוץ ביחד, שתי מפלגות, זה בסדר.

יואב קיש: אני חושב ששלוש מפלגות זה עוד איכשהו, זה משהו שאפשר לחשוב עליו, אבל ברגע שאנחנו הופכים להיות ריבוי מפלגות, הם צריכים ללכת למהלך של איחוד.

יואב קיש: ואני כן קורא למהלך של איחוד מפלגות ולמפלגות גדולות, בעניין הזה אני חושב שהליכוד היא דוגמה מצוינת.

יואב קיש: לא יכול להיות שאנחנו רואים – ואם אתה מדבר עכשיו גם תכלס מה קורה, יש לך דוגמאות פה.

יואב קיש: כל עוד זה ברמה של שתי מפלגות אנחנו באמת מצליחים לשמר זהות והמפלגות משמרות את הזהות שלהן.

טלב אבו עראר: איפה יש לך דוגמאות - - -

יואב קיש: ברגע שאתה הולך בריצה – כמו שראינו בכנסת האחרונה – של הרשימה המשותפת, שארבע מפלגות רצות ביחד, הן הולכות ומיישרות קו עם הרשימה הכי קיצונית, וזה הופך להיות לנו בעיה שהבוחרים שלהם לא מסוגלים לבחור את אותן סיעות - - -

מוסי רז: אז שלא יבחרו - - -

קריאות: - - -

יואב קיש: אני אומר כך.

יואב קיש: אנחנו רוצים לייצר תמריץ כלכלי שלילי למהלך הזה, זו המטרה של הדבר הזה.

יואב קיש: מי שרוצה, שילך, אבל התמריץ הוא חשוב כי הוא בא ואומר דבר אחד מאוד פשוט.

יואב קיש: מפלגה – כמו שאמרנו קודם – זה האורגן הבסיסי, אמר את זה חבר הכנסת יואל חסון, זה האורגן הבסיסי בדמוקרטיה, יש לה את הזהות שלה, את התפיסות שלה.

יואב קיש: לא תמיד היא מתמודדת בבחירות, לפעמים כן, לפעמים לא, אבל זו הזהות.

יואב קיש: להתחיל לעשות מזה משמש ולהביא כל מיני פנימה רק בשביל לייצר רווח פוליטי כזה או אחר, אתה פוגע בבוחרים שלא יודעים במי הם בוחרים.

יואב קיש: אתה פוגע בסוף בכך שההתנהלות היא התנהלות לפי הקיצון, ואני אומר לצערי, ואני אומר את זה לחבריי ברשימה המשותפת, לצערי אין דוגמה יותר טובה ממה שקרה לכם בכנסת הזאת.

מוסי רז: דוגמה יותר טובה, הליכוד, הוא התחבר לארבע מפלגות והלך - - -

יואב קיש: הליכוד התחבר למפלגה אחת.

לאה פדידה: הדמוקרטיה לא באה לחנך.

יעל גרמן: מוסי, מרצ - - -

יואב קיש: אני רוצה לעבור לרשימת הדוברים.

יואב קיש: חבר הכנסת אחמד טיבי שהיה פה ראשון הדוברים.

יואב קיש: בבקשה.

אחמד טיבי: תודה רבה, אדוני.

אחמד טיבי: האמת היא, כשפנו אלי מ-Y-net כדי להגיב לפני כמה ימים, חשבתי שמדובר במתיחה, כי יואב קיש הוא אדם רציני – יחסית לליכוד הוא אדם רציני – ואדם רציני לא מציע הצעות כאלה, מה עוד שהוא בא מבית שמורכב מפסיפס של מפלגות.

אחמד טיבי: הליכוד, כשקם, ככה הוא קם.

יואב קיש: מצוין.

אחמד טיבי: ככה הוא קם.

יואב קיש: הוא מפלגה אחת.

אחמד טיבי: ולא חשבתם – גם אנחנו לא חשבנו – לנסות לפרק את הליכוד באמצעות שטיקים כאלה, מניפולציות כאלה, אנטי דמוקרטיות.

אחמד טיבי: פתאום, חבר הכנסת קיש אוהב שתיים-שלוש מפלגות, לא אוהב ארבע.

אחמד טיבי: מה זה עניין שלך?

אחמד טיבי: נגיד שזה חמש, אנחנו רוצים לצרף עוד שתי מפלגות, שש שיהיה.

יואב קיש: את מי?

אחמד טיבי: נגיד.

אחמד טיבי: נגיד.

אחמד טיבי: נגיד.

יואב קיש: את המחנה הציוני?

יואב קיש: את מי?

יואל חסון: מה זה עניינך?

יואב קיש: לא.

יואב קיש: הוא אומר שהוא חושב.

יואב קיש: אני רוצה לדעת.

יואב קיש: מעניין אותי.

אחמד טיבי: מה זה עניין שלך?

אחמד טיבי: מה זה עניין של המערכת הפוליטית?

יואב קיש: כי אז גם המחנה הציוני יהיה כמו בל"ד, מה אתה רוצה.

אחמד טיבי: אם יש לך בעיה, תסביר לצופים, לקהל, לבוחרים, שזה לא בסדר, תשכנע אותם לא להצביע עבורנו, להצביע עבורך.

אחמד טיבי: זאת הדרך היחידה במשחק הדמוקרטי, ולא לנסות לרסק מפלגות באמצעות מניפולציות כאלה וסעיף שמכניסים אותו לפני שנייה ושלישית.

אחמד טיבי: זה נקרא תרגיל מלוכלך.

יואב קיש: הנה, עשינו לפני כן את הדיון באמת מה עושים כשרצים ברשימה משותפת של מספר מפלגות.

יואב קיש: זה בדיוק המהות של התיקון הזה.

יואב קיש: אני לא חושב שזה מנותק מהקונטקסט, זה בדיוק הקונטקסט, ולכן דווקא במקום הזה זאת לא הנקודה.

יואב קיש: אתה רוצה להגיד שזה מהלך שמיועד רק לפגוע בכם, אני אומר לך לא.

אחמד טיבי: לזכותך ייאמר שאמרת את זה.

לאה פדידה: אמרת את זה בכנות.

לאה פדידה: ייאמר לזכותך – הרשימה המשותפת - אמרת.

יואב קיש: אני אגיד בדיוק, אז הנה אני אגיד כדי שישמעו.

יואב קיש: אני מהמקרה שלכם למדתי היטב לאן זה מוביל, בזה אני מסכים.

יואב קיש: בכנסת הזו ראיתי שכל הסיעות במפלגה הערבית המשותפת הפכו להיות בל"ד.

יואב קיש: נכון.

מוסי רז: ומה למדת מהמקרה של הליכוד?

יואב קיש: מהליכוד, שהפכו למפלגה אחת.

יואב קיש: תהפכו למפלגה אחת, אז הבוחרים שלכם באמת יצביעו לבל"ד כולם ביחד.

יואב קיש: אל תתחמקו, אל תעשו כביסה.

יואב קיש: אתה יודע מה, אתם תרוויחו מזה.

אחמד טיבי: מה זה עניין שלך איך אנחנו נוהגים פוליטית מול הבוחר?

אחמד טיבי: מה זה עניין שלך?

יואב קיש: אני אומר לך שהאזרחים הערבים של מדינת ישראל הם לא כולם בל"ד, מה לעשות.

אחמד טיבי: האיש יואב קיש הולך לישון, חושב על האינטרס של הציבור הערבי.

יואב קיש: טוב.

יואב קיש: נא לסיים, אחמד.

אחמד טיבי: מתעורר, חושב על האינטרס של הציבור הערבי, אבל הערבים לא חושבים על האינטרס של הציבור הערבי.

מרב מיכאלי: אחמד, הוא לא ישן.

מרב מיכאלי: האינטרס של הציבור הערבי מדיר שינה מעיניו.

אחמד טיבי: מעיניו, נכון.

אחמד טיבי: הערבים נוהרים אליו בחלומות.

יואב קיש: רק להגיד לך שהממשלה הזו בראשות הליכוד היא זו שתקצבה הכי הרבה כסף למגזר הערבי.

מרב מיכאלי: כן, היא זאת שראש הממשלה מפרסם ביודעין פוסט שקרי על האזרחיות והאזרחים הערבים.

יואב קיש: היא זו שדואגת היטב למגזר הערבי, הרבה יותר מכל האמירות חסרות התוכן שלכם.

קריאות: - - -

יואב קיש: דרך אגב, את התפקדת כבר לליכוד?

יואב קיש: אני פשוט רוצה לדעת אם התפקדת כבר לליכוד כדי לדעת אם אני עוסק מול מתפקדת פוטנציאלית.

יואב קיש: פעם ראשונה שאין לה תשובה.

מרב מיכאלי: - - - אני לא מבינה.

מרב מיכאלי: לא הבנתי.

אחמד טיבי: שאלה ביזארית.

יואב קיש: הפתעתי את עצמי.

יואב קיש: פעם ראשונה שחברת הכנסת מרב מיכאלי, נעתקו המילים משפתיה.

אחמד טיבי: יואב, אני רוצה להציע הצעה נגדית.

אחמד טיבי: א.

אחמד טיבי: אני מבקש שתמשוך את ההצעה שלך כי היא הזויה.

אחמד טיבי: הזויה, לא לעניין.

לאה פדידה: לא מכובדת.

אחמד טיבי: היא גם לא מכובדת, אגב, ולא דמוקרטית.

אחמד טיבי: הצעה נגדית אומרת ככה.

אחמד טיבי: תישלל זכות המימון ממפלגה גדולה שראש המפלגה מנווט את הצהרותיו, את פעולותיו, לפי מפלגה קטנה יותר ששמה הבית היהודי.

אחמד טיבי: תישלל לחלוטין הזכות הזאת.

יואל חסון: אני בעד.

אחמד טיבי: אתה בעד?

יעקב אשר: תן רמז.

יעקב אשר: תן רמז.

אחמד טיבי: אני לא רוצה להרחיב.

אחמד טיבי: אני לא רוצה להרחיב, אבל אי אפשר שמי שבוחרים ליכוד כל הזמן יקבלו בית יהודי; אי אפשר שהליכוד, שבחרו בו מאות אלפים, יתנהלו על-פי נפתלי בנט.

אחמד טיבי: זה מה שאתה רוצה?

יואב קיש: אחמד, אני מוכן לשקול את ההצעה שלך בכובד ראש.

אחמד טיבי: תודה רבה.

יואב קיש: תודה רבה.

יואב קיש: חברת הכנסת לאה פדידה, בבקשה.

לאה פדידה: חבר הכנסת יואב, כל פעם שכללי המשחק לא מסתדרים לכם, אתם אומרים, יאללה בואו נעשה איזה חוק שהוא באמת מפר את כללי המשחק.

יואב קיש: איפה?

יואב קיש: מתי למשל?

יואל חסון: איפה, מתי.

לאה פדידה: חוק ההמלצות, חוק המימון, חוק הפריימריז, מאז שהגעתי עשרות חוקים כאלה.

לאה פדידה: והקטע הוא - -

יואל חסון: את לא יודעת מה היה לפני שהגעת.

לאה פדידה: - - שהדמוקרטיה, חבר הכנסת יואב, לא באה לחנך.

לאה פדידה: היא לא באה לחנך.

לאה פדידה: היא באה לתת כללי משחק, Fair fight, ואתה מזלזל בבוחרים.

יואב קיש: למה מזלזל?

יואב קיש: אני מכבד את הבוחרים.

לאה פדידה: כי ככה.

לאה פדידה: כי אם הבוחר או הבוחרת החליטו לבחור ברשימה כזו או אחרת, זו זכותם, ידעו את זה קודם, ידעו את כללי המשחק, ולא כל פעם שהדמוקרטיה לא נראית לנו - - -

יואב קיש: אין לך בעיה עם סופרמרקט של מפלגות שאף אחד לא מבין מה העמדה שלהן פה, מה העמדה שלהן שם?

לאה פדידה: לא, אין לי בעיה.

לאה פדידה: אין לי בעיה כל עוד שזה לא נוגד את כללי הדמוקרטיה - -

מוסי רז: דווקא נראה לי שאתה מבין מה העמדה.

לאה פדידה: - - לא נוגד את כללי השוויון, שקוף, ידוע.

לאה פדידה: לא שפתאום הרשימה המשותפת תסתיר מתחת כנפיה איזו רשימה שלא - - -

יואב קיש: אבל את רואה מה קרה.

יואב קיש: יש לנו דוגמה טובה בכנסת האחרונה.

לאה פדידה: אבל הם יודעים את זה.

לאה פדידה: זה היופי גם של הדמוקרטיה, ואם אנחנו לא רוצים את זה אנחנו צריכים להתמודד איתם בהליך דמוקרטי, להסביר נגד או בעד.

לאה פדידה: ולכן, הצעת החוק הזאת היא פגיעה בשוויון.

לאה פדידה: דמוקרטיה לא באה לחנך, ואני חושבת שיהיה הרבה יותר - - -

יואב קיש: מה זאת אומרת דמוקרטיה לא באה לחנך?

לאה פדידה: היא לא באה לחנך.

לאה פדידה: היא באה לתת הזדמנות.

יואב קיש: יש דבר כזה חינוך לדמוקרטיה.

לאה פדידה: לא, זה משהו אחר.

מוסי רז: אבל ביטלו את התקציב.

לאה פדידה: חינוך לדמוקרטיה ולא דמוקרטיה מחנכת.

לאה פדידה: אז בוא נעשה את זה ככה.

לאה פדידה: היא באה לתת כללי משחק, למנוע את עריצות הרוב.

לאה פדידה: היא באה להראות – הנה, אלה הכללים, בוא נשחק בהם.

לאה פדידה: זה נוגד את כללי המשחק, זה מפר את האיזון, ומפלגה אחת או שתיים שרוצות להתחבר ובאות לציבור בצורה שקופה ונותנים את המצע שלהם, הציבור מספיק חכם.

יואב קיש: אחת או שתיים בסדר.

לאה פדידה: גם ארבע.

יואב קיש: ועשר גם?

לאה פדידה: נו, באמת, אני יכולה להיפרד פעמיים מבעלי ולא ארבע?

לאה פדידה: נו בחיאת, מה אתה מתערב.

לאה פדידה: הם רוצים חמש או שש מפלגות.

לאה פדידה: הם צריכים ללכת בצורה שקופה לבוחר ולבוחרת.

לאה פדידה: אני סומכת על הבוחרים.

לאה פדידה: יש להם מספיק שכל להחליט אם זה טוב להם או רע להם.

יואב קיש: אני עכשיו שואל אותך שאלה עקרונית.

יואב קיש: בסדר, את סומכת על הבוחרים.

לאה פדידה: ואני מציעה לך למשוך את ההצעה.

יואב קיש: אבל האם את לא רוצה לייצר תמריצים לדברים שהכנסת חושבת כנכונים?

יואב קיש: הרי הכול בכנסת נע סביב תמרוץ.

אחמד טיבי: מה למשל?

אחמד טיבי: תן הצעה לתמריץ.

לאה פדידה: אבל מי אמר שגוון אחד - - -

אחמד טיבי: תמריץ חיובי.

אחמד טיבי: לא שלילי.

יואב קיש: למשל, במערכת החינוך, כל מיני – יש ניסיון עכשיו לתמרץ חמש יחידות במתמטיקה.

לאה פדידה: היושב-ראש, מי אמר שגוון אחד של מפלגה, קרי אתם הליכוד, יותר טוב מגוונים אחרים?

יואב קיש: לא אמרתי את זה.

לאה פדידה: אצלכם זה בכלל בעייתי.

יואב קיש: לא, לא אמרתי.

יואב קיש: כל אחד יבחר מי שהוא ירצה.

לאה פדידה: כי על הגוון הזה נכנסים כל מיני גוונים שבטח הייתם מעדיפים למחוק אותם מזמן.

יואב קיש: טוב.

יואב קיש: חבר הכנסת דב חנין, בבקשה.

דב חנין: תודה, אדוני היושב-ראש.

דב חנין: אני מצטרף להצעה לך אדוני היושב-ראש - -

יואב קיש: חשבתי להצעה של אחמד.

דב חנין: - - לחזור בך מההצעה הזאת.

דב חנין: ההצעה הזו היא המשך של קו מאוד מאוד מדאיג שמאפיין אתכם בליכוד בשנים האחרונות.

דב חנין: אתם קובעים קונסטיטוציה לפי הקונסטלציה.

דב חנין: בכנסת הקודמת אתם העליתם את אחוז החסימה.

דב חנין: למה?

דב חנין: כדי לגרש מהכנסת את חד"ש, כדי לגרש מהכנסת את הסיעות הערביות.

יואב קיש: ואם עכשיו בכנסת הזו יורידו את אחוז החסימה?

דב חנין: רגע.

דב חנין: כדי לגרש את הסיעות הערביות.

דב חנין: אנחנו באנו ואמרנו לכם אז, אתם פוגעים בדמוקרטיה, אתם פוגעים ביכולת של הציבור הערבי לשלוח נציגים לכנסת.

דב חנין: אז אמרתם לנו, אין שום בעיה, תתאחדו.

דב חנין: התאחדו.

דב חנין: עכשיו אתם אומרים – התאחדתם, אז תתפרקו.

יואב קיש: אז אתה מציע שהפתרון יהיה בהורדת אחוז החסימה?

דב חנין: בכל מקרה - - -

יואב קיש: אני שואל אותך שאלה תכלס.

דב חנין: אני בכל מקרה בעד הורדת אחוז החסימה.

יואב קיש: למה?

דב חנין: העלאת אחוז החסימה היא מהלך אנטי דמוקרטי.

לאה פדידה: דווקא אני בעד העלאת אחוז החסימה.

דב חנין: אנטי דמוקרטי.

דב חנין: העלאת אחוז החסימה הייתה מהלך אנטי דמוקרטי קיצוני וצריך להוריד את אחוז החסימה באופן ברור.

יואב קיש: תלוי במבנה.

יואב קיש: בארצות הברית אתה רואה איך זה עובד.

יואב קיש: אתה לא יכול להגיד אנטי דמוקרטי.

אחמד טיבי: בארצות הברית בחרו בטראמפ.

אחמד טיבי: מה?

יואב קיש: אתה לא יכול להגיד אנטי דמוקרטי.

דב חנין: אין אחוז חסימה בארצות הברית, וארצות הברית היא לא דוגמה לדמוקרטיה, אבל אין אחוז חסימה בארצות הברית.

יואב קיש: למה היא לא דוגמה לדמוקרטיה?

דב חנין: כי מי ששולט בדמוקרטיה, סו קולד האמריקנית, זה מי שיש לו המון כסף.

דב חנין: מי שיש לו המון כסף קובע מי נבחר לסנט ומי נבחר לנשיאות.

יואב קיש: אז ארצות הברית היא לא דמוקרטיה, אוקיי.

מוסי רז: Moneyקרטיה.

דב חנין: נכון.

דב חנין: זה פלוטוקרטיה, אבל בואו נחזור אלינו.

יואב קיש: לא, אבל זה מעניין אותי שאתה אומר שאתה תומך בהורדת אחוז חסימה.

דב חנין: חד-משמעית.

לאה פדידה: דווקא אני בעד העלאה .

יואב קיש: יכול להיות שאני אשנה את זה.

יואב קיש: אם אני אשנה את זה ואלך למהלך של הורדת אחוז חסימה?

לאה פדידה: למה?

לאה פדידה: אני בעד העלאת אחוז החסימה.

אחמד טיבי: יש הצעה של ביטן.

יואל חסון: אל תדאג, דרעי לא ירצה.

לאה פדידה: גם אנחנו לא רוצים.

לאה פדידה: זה נקרא ריבוי מפלגות, בשביל מה.

יואב קיש: לי חשוב שהמפלגות ילכו לבד וישמעו את הקול שלהן.

יואב קיש: שלא יהיה משמש, שיאבדו.

יואב קיש: זו הבעיה.

יואב קיש: וזו בעיה, אין מה לעשות, ראינו בכנסת הזאת.

דב חנין: נכון.

דב חנין: אתה בא ומעלה טיעון רציני.

דב חנין: אתה אומר, כשיש הרבה מפלגות ביחד יש משמש, הבוחר לא יודע בעד מה הוא מצביע.

יואב קיש: נכון.

יואב קיש: או שהם יתאחדו למפלגה אחת באמת.

דב חנין: יפה.

דב חנין: אני נגד משמש.

דב חנין: הולך בוחר ומצביע לליכוד.

דב חנין: האם הוא מצביע בעד מירי רגב או בעד בני בגין?

דב חנין: זה משמש.

דב חנין: בואו נוריד ממימון הליכוד.

דב חנין: שיסלקו או את זו או את זה כי זה משמש.

יואב קיש: לא.

יואב קיש: אתה לא יכול להגיד את זה.

לאה פדידה: גם שם יש גוונים.

יואב קיש: מי בסוף יושב בכיסאות?

יואב קיש: אתה, כשאתה בא להצביע אתה יודע בדיוק מה רשימת המועמדים.

דב חנין: נכון.

דב חנין: בדיוק.

דב חנין: הבוחר יודע מי המועמדים, יודע שיש הבדל בין מירי רגב לבני בגין, וגם מן הסתם יודע שיש הבדל בין בל"ד לבין תע"ל ובין תע"ל לבין חד"ש.

דב חנין: הוא יודע את זה.

דב חנין: זו החלטה של הבוחר.

דב חנין: זה לא החלטה שלך ולא החלטה של מישהו אחר.

דב חנין: וכאן אני מגיע לטיעון העקרוני.

דב חנין: הצעת החוק הזאת, גם אם היא תעבור ואני מקווה ובטוח שהיא לא תעבור, היא תיפסל מכיוון שהיא פגיעה קיצונית בשוויון.

דב חנין: היא פגיעה קיצונית בשוויון.

דב חנין: אתה יודע, כל ההתערבות של בית המשפט העליון בחקיקה התחילה מהסוגיה הזו של שוויון, של פגיעה בשוויון.

דב חנין: זה ליבת הליבות של הדמוקרטיה.

דב חנין: השוויון בין גורמים פוליטיים שרוצים להתמודד בבחירות והמימון, שאלת המימון שלהם - - -

יואב קיש: תאמין לי, עסקתי בזה רבות.

לאה פדידה: לדעתי זה גימיק שאתה בא לבחון אותנו.

לאה פדידה: הרי אתה לא באמת תציע את זה בסוף.

דב חנין: אבל אני אומר, אם כבר מחליטים לפגוע בשוויון, למה לפגוע בשוויון דווקא של ארבע מפלגות?

דב חנין: אולי נחליט שמפלגה שיש לה 30 מנדטים, מספיק לה לקבל מימון על עשרה, למה שתקבל מימון על 30?

אחמד טיבי: זה טוב לקופה הציבורית.

דב חנין: טוב לקופה הציבורית.

יואב קיש: תודה.

דב חנין: אפשר ללכת לכל הכיוונים.

יואב קיש: תן ליואל חסון כי הוא צריך ללכת.

יואב קיש: אנחנו גם נסיים עוד מעט.

יואב קיש: בבקשה, חבר הכנסת יואל חסון.

יואל חסון: אדוני היושב-ראש, אני מסכים עם חבר הכנסת טיבי שאתה אחד מהאנשים החכמים בסיעת הליכוד.

אחמד טיבי: לא אמרתי דבר כזה.

יואב קיש: למרות שאתה רעב ועייף, אתה עדיין מצליח.

יואב קיש: מה יהיה כשלא תהיה רעב?

יואל חסון: אני מסכים עם חבר הכנסת טיבי.

יואל חסון: לכן אני אומר, אתה יודע מה אתה עושה כאן, היה לך ברור למה אתה מעלה את הרעיון ההזוי הזה.

יואב קיש: הוא לא הזוי.

יואב קיש: אני אומר לך, אין לך בעיה עם זה שהרשימה – אני לוקח בכוונה את הדוגמה של הכנסת הקודמת.

לאה פדידה: באיזה שעה ביממה המצאת את החוק הזה?

יואב קיש: אני אומר ככה.

יואב קיש: אין לך בעיה שהמחנה הציוני - - -

יואל חסון: תן לי לסיים.

יואל חסון: אני צריך ללכת להסכמות.

יעל גרמן: ולי יש דיון לנהל.

יואל חסון: אני בא ואומר, אתה עשית מה שנקרא את ה-number שלך, העלית נושא, קיבלת כותרת, הפריימריז חוגגים - -

יואב קיש: יואל, אני מבקש ממך להיות רציני.

יואל חסון: - - טיבי הגיב נכון, אני הגבתי נכון, הכול בסדר.

יואב קיש: חוץ מזה שהצלחתי לגייס את מרב מיכאלי לליכוד, הרבה לא הצלחתי.

יואל חסון: תן לי עכשיו לדבר לגופו של עניין.

יואל חסון: אני בעד ריבוי מפלגות ואני בעד מיעוט סיעות.

יואל חסון: זאת אומרת, אני חושב שמפלגות צריכות להיות לרוב, התארגנויות צריכות להיות דמוקרטיות חשובות.

יואל חסון: בסוף, בכנסת צריכות להיות כמה שפחות סיעות.

יואל חסון: ריבוי הסיעות בכנסת לא מאפשר שלטון, לא מאפשר משילות, לא מאפשר פה הרבה מאוד דברים.

יואב קיש: אז אתה בעד העלאת אחוז חסימה?

יואל חסון: קודם כול, אני בעד העלאת אחוז החסימה באופן ניכר, באופן ניכר.

דב חנין: כמו תורכיה.

דב חנין: 10%.

יואל חסון: אני מדבר איתך על שישה, שבעה, על חמישה ותשעה אחוז, חד-משמעית.

דב חנין: יואל פשוט רוצה להבטיח שהמחנה הציוני לא יהיה בקואליציה הבאה.

אחמד טיבי: יואל, זה יכול לסכן אתכם לפי הסקרים.

יואל חסון: מדינת ישראל צריכה לחזור למשטר דו-מפלגתי גדול שבו יש שתי מפלגות גדולות במדינת ישראל, וכך צריך להיות, ובתוכן צריכות להיות סיעות רבות או קבוצות רבות – כמו שהיה הליכוד בעבר, כמו שהייתה מפלגת העבודה בעבר, כמו שאתם הייתם בעבר – זה הדבר הנכון לטובת טובת הציבור.

יואל חסון: זה מה שצריך להיות.

יואל חסון: ההצעה שאתה מציע, קודם כול אני תמיד מסתכל על המוטיבציה, והמוטיבציה שלך היא פסולה מעיקרה כי אני יודע מה המוטיבציה שלך, גם השיווקית וגם המהותית.

יואב קיש: טוב.

יואב קיש: זה כבר אמרנו שאתה קורא מחשבות.

יואל חסון: היא בעיניי מוטיבציה גזענית, היא בעיניי מוטיבציה - - -

יואב קיש: יואל, לך אולי אין בעיה עם זה.

יואב קיש: לי יש בעיה עם זה שמפלגות מאבדות את הזהות שלהן, מה לעשות.

יואל חסון: אז שהציבור ישפוט.

יואב קיש: אתה מבלבל את הציבור.

לאה פדידה: לכתוב - נא לא לאבד את הזהות.

קריאות: - - -

אחמד טיבי: יואב קיש שומר על הזהות של התנועה האסלאמית.

אחמד טיבי: זו הכותרת.

יואב קיש: אני לא רוצה שכולם יהיו בל"ד, מה לעשות.

יואב קיש: אתה שואל אותי מה היה?

יואב קיש: זה מה שקרה לכם.

אחמד טיבי: זה בל"ד?

יואב קיש: כן.

יואב קיש: כן.

אחמד טיבי: זה חד"ש.

יואב קיש: זה מה שקרה לכם.

יואב קיש: אחמד, אל תתבלבל, זו המציאות.

יואל חסון: משפט אחרון לגבי הצעת החוק בכללותה.

יואל חסון: חבר הכנסת יעקב אשר, שהוא עורר את כל הסיפור הזה, הביא לנו חוק פיצפון שהיה אמור לתקן איזה עניין טכני, ונהיה פה מפלצת.

יעקב אשר: אני מבקש שהוא לא ידבר בשמי.

יואל חסון: ואני לא מוכן שהמפלצת הזאת תבוא ותקבל מאיתנו איזשהו גיבוי כי מה שכרגע מנסים לכוון – הנוסח הזה שנמצא – הוא לא מקובל עליי ומטרתו להקשות על ההליכים הדמוקרטיים בישראל.

יואב קיש: תודה רבה.

יואב קיש: חברת הכנסת יעל גרמן, בבקשה.

יעל גרמן: אני אדבר סטנוגרפית.

יעל גרמן: כל מי שבעד העלאת אחוז החסימה, אני ביניהם, לא יכול להיות בעד החוק הזה.

יעל גרמן: זה תרתי דסתרי.

יעל גרמן: אני בעד העלאת אחוז החסימה, אני בעד יצירת גושים, אבל אם אנחנו באים ואומרים שאנחנו רוצים באמת שיהיו גושים מצד אחד, מצד שני אתה יודע, גושים זה משילות, ומצד שני יש את היציגות.

יעל גרמן: הרי פה המתח.

יעל גרמן: המתח הרי הוא בין משילות לבין יציגות.

יואב קיש: נכון.

יעל גרמן: אם אתה רוצה גם יציגות וגם משילות, אז הפתרון היחיד הוא איחוד של Fractions.

יואב קיש: נכון, זה מה שאני רוצה.

יואב קיש: אני רוצה שהם יתאחדו.

יואב קיש: כמו הליכוד.

יואב קיש: כולם נתנו לי את הדוגמה של הליכוד.

יואב קיש: הליכוד באמת דוגמה מצוינת.

יעל גרמן: יואב, אתה לא יכול לדרוש את זה.

יעל גרמן: אם אתה תעביר את החוק הזה, קודם כול זה ברור שזה חוק שהוא נובע מאיזשהו עניין ספציפי.

יואב קיש: לא, זה תפיסה, כמו שאת אמרת.

יואב קיש: משילות ויציגות.

יואב קיש: זה תפיסה.

יעל גרמן: אוקיי.

יואב קיש: אני אמרתי, אני זורם עם הורדת אחוז החסימה.

יעל גרמן: אני בעד המשילות אבל גם בעד היציגות.

יואב קיש: לי יש בעיה ביציגות היום.

יואב קיש: זה הבעיה שלי.

יעל גרמן: כדי לפתור את הבעיה הזאת - - -

יואב קיש: תוריד את אחוז החסימה.

יעל גרמן: לא, צריך להעלות את אחוז החסימה ולתת אפשרות להתאחד.

יעל גרמן: אם אנחנו לא ניתן אפשרות להתאחד אנחנו פוגעים ביציגות.

יואב קיש: תודה רבה.

יואב קיש: חבר הכנסת יעקב אשר, בבקשה.

יעקב אשר: אדוני היושב-ראש, קודם כול אני מודה לך על הדיון, לפחות בחלקים – על כל החלקים כי כל דיון הוא בעצם יכול להיות פתוח לכל דבר – ועצם התיקון עצמו של הסעיפים הרלוונטיים הראשונים שהיו, וראינו גם – אתה יודע, לא תמיד יש גם תמימות דעים בין הצד הזה של השולחן לצד הזה של השולחן, ובצד הזה זה גם ממשלה וגם מבקר המדינה – זאת אומרת שהטיעונים היו נכונים והדברים היו נכונים.

יעקב אשר: לגבי התוספת הזאת – שאני מאמין לך באופן אישי שאתה רואה את זה בתור השקפת עולם – יש קצת בעייתיות כי בעצם החלק הראשון בא ואומר כן לתת לזרמים בתוך סיעה גדולה לתפקד באופן עצמאי, ומצד שני להגביל את זה.

יעקב אשר: אני מאמין לך שזה בא באמת ממקום טוב אבל מאחר שזה מצטייר וזה עלול להצטייר וזה גם מצטייר ככה, שזה כביכול מכוון על מפלגה מסוימת, ואנחנו לא עושים חקיקה פרסונלית, אנחנו נגד הדברים האלה באופן טבעי וארוך-זמן, אם הסעיף הזה יישאר במתכונת הזאת, אז אנחנו נתנגד לכל הסעיף, ואם לא, אני כן מבקש שמה שיעמוד לדיון בסופו של דבר יהיה החלק הראשוני האמיתי שעליו גם אין מחלוקת בין הסיעות.

יעקב אשר: תודה רבה.

יואב קיש: הכול אמיתי, אבל החלק הראשוני.

יואב קיש: חבר הכנסת מוסי רז, בבקשה.

יואב קיש: רק להגיד לך, חבר הכנסת יעקב אשר, במילה אחת.

יואב קיש: אני חושב שדווקא חברת הכנסת יעל גרמן אמרה את זה, הנושא של יציגות מול משילות, שזה הקונפליקט, פה אפשר להיות בשתי תפיסות שונות.

יעקב אשר: לגיטימי.

יואב קיש: אתה יכול להגיד שהמשילות היום לא מספיק חזקה, בואו נעלה את אחוז החסימה, תן להם לרוץ ביחד - -

יעקב אשר: אני חושב שמה שהאשימו אותך זה לא נכון, אבל זה עלול להצטייר ככה, ואחרון שאני רוצה שזה יקרה לו זה לך.

לאה פדידה: הוא שומר עליך.

יואב קיש: תודה.

יואב קיש: בבקשה, מוסי רז.

מוסי רז: כל חקיקה שנועדה לטפל ברשימה מסוימת היא חקיקה פסולה, ואתה בעצמך אמרת שזו הדוגמה שלך.

יואב קיש: נכון.

יואב קיש: דוגמה.

מוסי רז: הדוגמה היחידה שיש.

מוסי רז: אם אתה אומר שהליכוד זה דוגמה טובה תן להם הזדמנות להיות כמו הליכוד, אין בעיה, אולי הם יתאחדו בעתיד.

מוסי רז: אני שמתי לב שבאמת במשך השנים אתה מאוד הבעת סימפטיה גם לעמדות של התנועה האסלאמית, גם של תע"ל וגם של חד"ש, וכואב לך שעכשיו הם נצמדו לבל"ד.

מוסי רז: אז באמת, יכול להיות שאתה אחרי זה תצטרף לאחת הרשימות האלה – בוא, ההצגות האלה - - -

יואב קיש: אני לא, כנראה שהליכוד - - -

מוסי רז: סך הכול, אפשר להשיג את התכלית של מה שאתה רוצה להשיג, בצורה הרבה יותר פשוטה.

יואב קיש: הורדת אחוז חסימה.

מוסי רז: לא.

מוסי רז: פשוט לכתוב בחוק שאסור לערבים להתמודד.

יואב קיש: טוב, בסדר.

מוסי רז: כי הרי זו התכלית שאתה - - -

יואב קיש: לפני שאני אכתוב את זה אני אקח את ההצעה של חבר הכנסת טיבי.

אחמד טיבי: על בנט.

מוסי רז: יפה.

מוסי רז: אגב, זה גם רעיון.

מוסי רז: אתה אמרת בצדק – מה, הדמוקרטיה לא צריכה לעודד?

מוסי רז: והמחוקק הישראלי הלך לזה.

מוסי רז: לדוגמה, בדיני הרשויות המקומיות קבענו שרשימה שיש לה יותר משליש נשים, שנבחרו – יותר משליש נשים – תקבל תקצוב של 15% יותר.

יואב קיש: הנה, אחמד טיבי, שאלת על דוגמה.

מוסי רז: עלתה הצעה כזו במליאה בשבוע שעבר, שרשימה שיש לה יותר משליש נשים גם בכנסת, תקבל 15% יותר.

יואב קיש: לא עבר.

מוסי רז: דווקא הרשימה שאתה פסלת קודם, הרשימה המשותפת, דווקא ההצעה באה ממנה, ולצערי ירדה.

מוסי רז: אפשר לחשוב על עוד תכליות כאלה.

לאה פדידה: - - -

יואב קיש: לא יודע.

יואב קיש: מה הצבעתם במחנה הציוני?

לאה פדידה: אנחנו בעד שיהיו רשימות של נשים.

לאה פדידה: אנחנו מפלגה עם הכי הרבה נשים.

מוסי רז: הם הצביעו בעד.

מוסי רז: זה הליכוד הצביע נגד.

מוסי רז: אני לדוגמה חושב שהקונפליקט בין האזרחים היהודים לאזרחים הערבים במדינת ישראל הוא קונפליקט בעייתי, ומדינת ישראל יכולה מאוד להתחזק אם נחבר את הקשר בין יהודים לערבים.

מוסי רז: אולי ניתן תוספת של 15% למפלגות שישלבו גם יהודים וגם ערבים.

יואב קיש: תודה.

לאה פדידה: אולי נעשה את זה גם על-פי עדות – למי שיש יותר מרוקנים, יותר אשכנזים - - -

יואב קיש: דרוזים גם נחשבים או לא?

מוסי רז: נחשוב.

מוסי רז: אם יש בליכוד אז לא.

לאה פדידה: ואם זה יהיה על-פי עדות מזרח אנחנו נקבל יותר מכם.

יואב קיש: בבקשה, חבר הכנסת טלב אבו עראר.

טלב אבו עראר: אני חייב להודות ליושב-ראש הוועדה, הוא המציע.

טלב אבו עראר: אתה המציע או הליכוד בכלל?

יואב קיש: אני.

יואב קיש: פה הליכוד לא יכול להציע.

טלב אבו עראר: האמת, מי שאיחד אותנו בבחירות האחרונות הוא מדיניות הקיפוח וההסתה נגד החברה הערבית בישראל, והפעם החקיקה הגזענית היא שמאחדת אותנו והיא מחברת אותנו עוד ועוד יותר, במצב יותר טוב, ולכן אני ככה הייתי מבקש שתהיה גלוי.

טלב אבו עראר: החקיקה הזו או הסעיף הזה בא לפרק את המפלגה המשותפת.

לאה פדידה: הוא אמר.

יואב קיש: לא, לא אמרתי.

יואב קיש: אני אגיד אחרי זה עוד פעם מה אמרתי.

יואב קיש: אני אחדד את דבריי.

טלב אבו עראר: אתה הבאת את זה לדוגמה.

יואב קיש: כן.

יואב קיש: הבאתי את הרשימה המשותפת כדוגמה.

טלב אבו עראר: אין סיעה בכנסת מלבד הרשימה המשותפת שהיא מחוברת בארבע מפלגות.

יואב קיש: זה נכון.

טלב אבו עראר: אין.

טלב אבו עראר: ולכן אתה בא להמשיך בדיוק במדיניות ההסתה נגד האוכלוסייה הערבית, ואני חושב – ככה אני חושב ומודה לך על זה – זה יביא לנו עוד ארבעה-חמישה מנדטים, לחברה הערבית.

יואב קיש: טוב.

טלב אבו עראר: וכבר מצאנו פתרונות גם להצעה שלך.

מוסי רז: הוא כנראה שתול שלכם.

טלב אבו עראר: יש הרבה פתרונות.

יואב קיש: אמרתי, יש הרבה פתרונות.

יואב קיש: יכולים להתאחד.

יואב קיש: להתאחד.

טלב אבו עראר: אפילו בסוף נגיע - -

יואב קיש: למפלגה אחת.

טלב אבו עראר: - - לשם אחד.

יואב קיש: נכון.

יואב קיש: זה מה שאמרתי.

יואב קיש: זה המצב שאני רוצה.

טלב אבו עראר: אבל אתה לא תצליח, לא אתה ולא הליכוד, לפרק אותנו.

יואב קיש: זה המצב שאני רוצה.

יואב קיש: תודה רבה.

יואב קיש: אני רוצה לסכם את הדיון ואני אגיד כך.

יואב קיש: ראשית, המהות, באמת לתפיסתי, היא בין יציגות למשילות.

יואב קיש: כולם נדבקו לזה שאמרתי הרשימה המשותפת.

יואב קיש: נכון, אמרתי הרשימה המשותפת כי הרשימה המשותפת - -

טלב אבו עראר: לא, זה לא דוגמה.

טלב אבו עראר: זה אמת.

יואב קיש: - - זה היה דוגמה לכנסת הזו.

טלב אבו עראר: זה האמת.

יואב קיש: אני אומר, ואני אומר לך, חבר הכנסת טלב אבו עראר, שהרשימה המשותפת הלכה והקצינה ואיבדה את הייצוגיות.

טלב אבו עראר: בליכוד אין קיצוניים?

טלב אבו עראר: בליכוד אין קיצוניים?

יואב קיש: ואני אומר לך – תתאחדו.

יואב קיש: תתאחדו.

יואב קיש: אל תסתירו.

יואב קיש: אל תבואו בעור של כבש.

יואב קיש: תתאחדו ותגידו אתם מאוחדים.

יואב קיש: זה לתפיסתי.

טלב אבו עראר: לפחות בל"ד לא אומר מוות ליהודים.

טלב אבו עראר: אתם אומרים מוות לערבים - - -

יואב קיש: אף אחד לא אומר את זה.

יואב קיש: אף אחד לא אומר את זה.

טלב אבו עראר: - - - מסית נגד הח"כים הערביים - - -

יואב קיש: אף אחד לא אומר את זה.

טלב אבו עראר: מי שמכנה אותנו כמחבלים - - -

יואב קיש: חבר הכנסת טלב אבו עראר, אף אחד לא אומר את זה.

טלב אבו עראר: שר הביטחון אמר - - -

יואב קיש: אז תבוא אליו בטענות, אל תבוא אליי בטענות.

קריאה: - - -

טלב אבו עראר: מה לא?

טלב אבו עראר: אמרו עלינו מחבלים, על חברי הכנסת.

יואב קיש: חבר הכנסת טלב אבו עראר, תרגיע.

טלב אבו עראר: מה זה, הסתה.

יואב קיש: אני מעולם לא אמרתי את זה, ואני כן יכול להגיד לך מה שאני רואה, שיש מאבק במגזר הערבי בין שתי תפיסות עולם.

יואב קיש: תפיסת עולם, שאני מאמין ששם רוב אזרחי מדינת ישראל הערביים נמצאים, שרוצים לחיות במדינת ישראל כאזרחים שווים במדינת ישראל, מדינה יהודית דמוקרטית.

יואב קיש: ויש לך גוף מאוד קיצוני שרוצה לעשות הכול בשביל לפגוע במדינת ישראל, שחלקו נמצא בכלא – היה פה בכנסת והיום הוא בכלא.

יואב קיש: זה בדיוק האנשים שבהם אני אלחם בכל הכוח, ואת ההפרדה הזו אני עושה.

יואב קיש: מי שלא עושה, לא בסדר.

יואב קיש: אוקיי?

יואב קיש: אבל את ההפרדה הזו אני עושה.

יואב קיש: ואני חושש שהמצב הנוכחי הביא לכך שאותם אנשים שאני חשבתי שאני יכול לעבוד איתם, הקצינו.

יואב קיש: אני אומר, אנחנו נכנסים למקרה ספציפי, בסדר.

יואב קיש: במקרה של הרשימה המשותפת אותם חברי כנסת שבעיניי היו יכולים לשתף פעולה ולעשות הרבה למען מדינת ישראל, אזרחי ישראל כולם וגם למגזר הערבי, מוצאים את עצמם נדחקים החוצה לקיצון.

יואב קיש: בעיניי זו תקלה.

יואב קיש: אני רוצה שהייצוגיות בעניין הזה תחזור.

יואב קיש: נכון שיש פה פגיעה במשילות אבל לדעתי הלכנו יותר מדי לכיוון הזה.

יואב קיש: אפשר לשקול את הורדת אחוז החסימה, אפשר לשקול דברים אחרים, אבל בסופו של דבר לייצר סיטואציה שבעיניי עושה נזק לאזרחי מדינת ישראל והמגזר הערבי, למשל למקרה הספציפי הזה צריך למצוא פתרון.

יואב קיש: אם יחליטו חברי הרשימה המשותפת להתאחד למפלגה אחת, בוודאי זה לגיטימי, זו באמת המהות.

טלב אבו עראר: זה ישנה משהו?

יואב קיש: לא, זה ישנה.

קריאות: - - -

יואב קיש: אני רוצה לסכם.

יואב קיש: אני מבין את החששות ואני בוודאי לא רוצה להצטייר כמי שהולך נקודתית על רשימה כזו או אחרת.

טלב אבו עראר: זה בדיוק כך.

טלב אבו עראר: זה המצב.

מרב מיכאלי: למרות שאתה בעצמך אומר שזה מה שאתה עושה.

אחמד טיבי: תנו לשמוע מה שיש לו להציע.

מרב מיכאלי: בעצמך אתה מודה שזה מה שאתה עושה.

יואב קיש: אני בנושא הזה רואה שזה לא משהו כזה פשוט, הוא מורכב.

יואב קיש: אנחנו נראה, נשקול איך נתקדם איתו, בוודאי לא במהלך מהיר אלא רק אחרי שנייצר הסכמות רחבות.

טלב אבו עראר: תסיר את הסעיף, תסיר את הסעיף.

יואב קיש: כנראה אנחנו נשקול מהלך שיידחה.

יואב קיש: אנחנו נעשה כמו שיעקב אשר ביקש, נקדם את הקונסטלציה הנוכחית וננסה למצוא פתרון להמשך.

אחמד טיבי: אז הוא לא מציג את החוק שלו.

יואב קיש: כרגע לא מציג.

יואב קיש: אני אומר עוד פעם.

יואב קיש: אנחנו נבנה לזה קונסטלציה נפרדת ונדון בה בהמשך.

יואב קיש: תודה.

יואב קיש: הישיבה נעולה.